افغانستان حکومتی پاکستان اردوسی نینگ کنر ولایتیده گی هوائی هجومی گه عکس العمل کورسه تیب اسلام آباد رهبریتی نی آگاهلنتیردی.
کابل رهبریتی اوشبو تحریک ایتووچی وضعیت نینگ دوام ایتیشی نینگ ایککی اولکه مناسبت لری گه قتتیق ضرر بیره دیگن لیگی نی بیلدیردی.
افغانستان تشقی ایش لر وزیرلیگی تامانیدن بیریلگن بیاناتده, پاکستان اوچاق لری نینگ چهارشنبه کونی کیچکی پیتده کنر ولایتی دانگام اولسواللیگی شهیدا سرو منطقه سی گه تورت بمب تشله گن لیگی معلوم قیلیندی.
بیاناتده, اوشبو بمب لرنینگ منطقه یشاوچی لریگه قتتیق ضرر بیرگن لیگی بیلدیریلدی.
عینی دمده بیاناتده, پاکستان نینگ خوددی منه شوو عملی نینگ افغانستان حدود لری نینگ اخلالی دن عبارت ایکن لیگی بیلدیریلدی.
بیاناتده, خلق ارا قاعده لر و یخشی قوشنی چیلیککه اویغون بولمه گن پاکستان نینگ اوشبو حرکتی نینگ کابل بیلن اسلام آباد اورته سیده گی مناسبت لری گه قتتیق ضرر بیره دیگن لیگی معلوم قیلیندی.
حاضرچه اوشبو خصوصده پاکستان تامانیدن ایسه هیچ قنده ی بیر بیانات بیریلگن ایمس.
حادثه پایتخت تاشکینت ده یوزبیرگن
